Ένωση Ποδοσφαιρικών Σωματείων Τρικάλων

Η **Ένωση Ποδοσφαιρικών Σωματείων Τρικάλων** (**Ε.Π.Σ.Τ.**) είναι το όργανο διοίκησης του ποδοσφαίρου στον Νομό Τρικάλων. Εδρεύει στα Τρίκαλα και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Σκοπός της Ένωσης είναι η ανάπτυξη του τρικαλινού ποδοσφαίρου σε συνεργασία με όλα τα σωματεία, τους φορείς και ιδιώτες. Ο πρωταθλητής Τρικάλων κερδίζει την άνοδο στην Γ' Εθνική. Ο κυπελλούχος της Ένωσης συμμετέχει στην πρώτη φάση του Κυπέλλου Ελλάδας της επόμενης σεζόν. Επίσης, οι μικτές ομάδες παίδων, νέων, προπαίδων και τζούνιορ συμμετέχουν στα πρωταθλήματα μικτών ενώσεων της ίδιας.

## Ιστορία
Η Ένωση Ποδοσφαιρικών Σωματείων Νομού Τρικάλων ιδρύθηκε επίσημα το 1973 από δεκατρία σωματεία της περιοχής. Πρίν την ίδρυση της ΕΠΣΤ, τα σωματεία του νομού συμμετείχαν στο πρωτάθλημα της Ε.Π.Σ. Θεσσαλίας. Έπειτα από αρκετές αναδιαρθρώσεις, η πρωταθλήτρια της Α' κατηγορίας προβιβαζόταν απευθείας στη Δ' Εθνική, εκτός από κάποιες χρονιές όπου η άνοδος κρίθηκε μέσω των ομίλων του Ειδικού ερασιτεχνικού πρωταθλήματος. Κατόπιν της αναδιάρθρωσης του ελληνικού ποδοσφαίρου το 2013 και της κατάργησης του Περιφερειακού Πρωταθλήματος (Δ' Εθνική), ο πρωταθλητής της Α' Τρικάλων για το 2013-14 θα διεκδικήσει την άνοδό του στη Football League 2 (Γ' Εθνική) πλέον, αντιμετωπίζοντας τους αντίστοιχους τριών (3) άλλων γειτονικών ενώσεων ΕΠΣ σε όμιλο διπλών συναντήσεων με ένα νικητή.

## Πρωτάθλημα

Η δομή του πρωταθλήματος της Ε.Π.Σ. Τρικάλων είναι η εξής:
* Α΄ Κατηγορία
* Β΄ Κατηγορία (2 Όμιλοι)
* Γ΄ Κατηγορία (2 Όμιλοι)

### Πρωταθλήτριες

Πηγές: epst.gr και goaltrikala.gr

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Τρικάλων.

### Τελικοί

Πηγές: epst.gr και tameteora.gr 

### MVP τελικών

## Οι πρώτοι σκόρερ

Πηγές: /Οι πρώτοι σκόρερ

## Ρεκόρ και στατιστικά
### Ποδοσφαιριστές
#### Συμμετοχές
* O Μιχάλης Ιορδανίδης είναι ο μοναδικός  ποδοσφαιριστής που αναδείχθηκε πρωταθλητής Ελλάδος (1985 με τον ΠΑΟΚ) και αργότερα αγωνίστηκε στην ΕΠΣ Τρικάλων (με τον Ασκληπιό Τρικάλων).
* O Αδάμ Χαριτίδης, o Απόστολος Τόσκας, και o Σωτήρης Καλαντζής είναι οι τρεις ποδοσφαιριστές από την ΕΠΣT που επιλέχθηκαν στην βασική εντεκάδα της Μικτής Θεσσαλίας (1945-2010).
* Οι παρακάτω ποδοσφαιριστές επιλέχθηκαν στους 54 κορυφαίους της Μικτής Θεσσαλίας (1945-2010): Κατσιάκος Αποστόλης, Παύλος Μπεβένιου, Συνατκάς Θανάσης, Λαφαζάνης Λάμπρος, Λαγάρας Γιώργος, Ιακωβάκης Χρήστος, Βασίλης Μπρουζούκης.

#### Γκολ
* O Νίκος Τσιόβολος έχει αναδειχθεί 4 φορές πρώτος σκόρερ σε πρωταθλήματα της A' Κατηγορίας Ε.Π.Σ.T (1997-2006), επίδοση που αποτελεί ρεκόρ για την κατηγορία.
* O Βαγγέλης Ρούκας είναι o ποδοσφαιριστής με τα περισσότερα γκολ σε μια σεζόν σε πρωτάθλημα της ΕΠΣT: 67, με τους Μαύρους Αετούς Ελευθεροχωρίου (2014-15), στην Α1' ΕΠΣ Τρικάλων.
* Ο Βαγγέλης Τσιούκας σημείωσε τα περισσότερα γκολ σε μία αγωνιστική περίοδο στο πρωτάθλημα της Α' κατηγορίας. Πιο συγκεκριμένα σκόραρε 65 τέρματα τη σεζόν 2001-02 με τη φανέλα του Α.Σ. Μετέωρα Καλαμπάκας.    
* O Νίκος Τσιόβολος είναι ο μοναδικός ποδοσφαιριστής που έχει αναδειχθεί πρώτος σκόρερ σε πρωταθλήματα της EΠΣT 6 φορές: 4 στην Α’ ΕΠΣT ((Διγενής Νεοχωρίου 1996-97, 1997-98, 2002-03, ΑO Μεγάλων Καλυβίων 2005-06), ενώ έχει αναδειχθεί 2 φορές πρώτος σκόρερ στην Γ’ ΕΠΣT (Πλοπιακός 2009-10, 2009-10).
* Συνολικά oι ποδοσφαιριστές που έχουν σημειώσει πάνω απο 40 γκολ σε μια σεζόν στην Α' ΕΠΣ Τρικάλων είναι οι εξής: Βασίλης Γκαρνάρας 45 γκολ (2008-09) με τον ΑΣ Μετέωρα, Βαγγέλης Τσιούκας 45 γκολ (2011-12) και 65 (2001-02), Νικος Τσιόβολος 41 γκολ (1997-98) με τον Διγενή Νεοχωρίου. 
* Οι ποδοσφαιριστές που έχουν σημειώσει χατ-τρικ ή και περισσότερα από 3 τέρματα σε τελικό του Κυπέλλου είναι οι εξής: Ρίζος 5 γκολ (1997), Ντρούγιας 4 γκολ (1982), Σταθόπουλος 3 γκολ (1997), Νίκος Σκόνδρας (3 γκολ 2019), Παπανικολάου 3 γκολ (1985). 
* Οι ποδοσφαιριστές που έχουν σκοράρει σε περισσότερους από έναν τελικό Κυπέλλου είναι οι εξής:  Ντρούγιας σε 4 τελικούς με τη φανέλα του ΑΣ Μετέωρα Καλαμπάκας (1976, 1978, 1982, 1984), Θώμος σε 4 τελικούς (1999, 2000, 2002, 2003), Νίκος Σκόνδρας σε 4 τελικούς (2010, 2019, 2022, 2023), Α. Παπαευθυμίου σε 2 (1995,1996), Βακουφτσής σε 2 (1984, 1987), Παπανικολάου σε 2 (1982, 1985), Ευθυμίου σε 2 (1981, 1982).
* O Βαγγέλης Ρούκας κατέχει το ρεκόρ των 4 συνεχομένων τίτλων πρώτου σκόρερ: με τη Δήμητρα Τρικάλων (2012-13, 2013-14) στην Α' ΕΠΣ Τρικάλων, με τους Μαύρους Αετούς Ελευθεροχωρίου (2014-15) στην Α1', αλλά και τη σεζον 2015-16 με τους Μαύρους Αετούς στην Α' ΕΠΣT.
* Ο Βούλγαρος Γιορντάν Ετόφ είναι ο μοναδικός ξένος ποδοσφαιριστής που έχει σκοράρει σε τελικούς Κυπέλλου (2016, 2017) με τη φανέλα του ΑΕ Φαρκαδόνας.
* O Νίκος Αγγέλης έχει αναδειχθεί 3 φορές πρώτος σκόρερ σε πρωταθλήματα της B' Ε.Π.Σ.T (2012, 2014, 2016), επίδοση που αποτελεί ρεκόρ για την κατηγορία.
* O Νίκος Σκόνδρας το 2023 έσπασε ένα ρεκόρ δεκαετιών καθώς είναι ο πρώτος σκόρερ όλων των εποχών στον θεσμό του κυπέλλου.

### Προπονητές

### Πρόεδροι
* O μακροβιότερος πρόεδρος της ΕΠΣT είναι o Θανάσης Μπουτζιώλης. Eξελέγη πρόεδρος στην ΕΠΣ Τρικάλων το μακρινό 1996 και ανανέωσε την θητεία του  το 2022 (συναπτά 26 χρόνια). Η θητεία του αποτελεί πανελλήνιo ρεκόρ. 

### Σύλλογοι
* O Α.Σ. Μετέωρα Καλαμπάκας είναι ο σύλλογος με τις περισσότερες παρουσίες σε τελικό του Κυπέλλου, 21 συνολικά (1975, 1976, 1978, 1979, 1981, 1982, 1984, 1985, 1998, 2000, 2002, 2003, 2007, 2008, 2010, 2011, 2012, 2014, 2015, 2017, 2019). Ακολουθεί ο Διγενής Νεοχωρίου με 7 (1983, 1987, 2000, 2001, 2017, 2018, 2022).
* O Α.Σ. Μετέωρα Καλαμπάκας είναι ο σύλλογος με τα περισσότερα πρωταθλήματα, 10 συνολικά (1975, 1978, 1979, 1980, 1986, 1997, 2002, 2009, 2012, 2018). Ακολουθεί ο Διγενής Νεοχωρίου με 6 (1981, 1987, 1990, 1993, 2017, 2019).
* Ο σύλλογος με τον αρχαιότερο αριθμό μητρώου (Α.Μ.) της Ε.Π.Ο. είναι ο ΠΟ Τρικάλων με το  65 («Ικάρια» Φθινόπωρο 1938 , άλλες ονομασίες ΓΣ και Αχιλλέας Τρικάλων).
* H Δήμητρα Τρικάλων και o Α.Σ. Μετέωρα είναι οι ομάδες που έχουν συναντηθεί τις περισσότερες φορές (4) σε τελικό Κυπέλλου (1976, 1981, 1982, 2015).
* Δυο είναι οι σύλλογοι που έχουν κατακτήσει συνεχόμενους τίτλους στην Α' Κατηγορία: o Α.Ο. Έλατος Γαρδικίου (1988, 1989) και o Α.Ο. Φλαμουλίου (2013, 2014).

## Το δυναμικό της Ε.Π.Σ. Τρικάλων

## Σημειώσεις


## Παραπομπές


## Πηγές
* Ηλεκτρονικό αρχείο εφημερίδας «ΑΘΛΗΤΙΚΗ ΗΧΩ»
* goaltrikala.gr
* www.3kala.gr 

## Εξωτερικοί σύνδεσμοι
* 
* 

*
Κατηγορία:Ενώσεις Ποδοσφαιρικών Σωματείων
Κατηγορία:Αθλητισμός στα Τρίκαλα